Pakalniškių piliakalnis (Radviliškis)

Pakalniškių piliakalnis su gyvenviete, Kleboniškių kalnas, Kleboniškės, Piliakalnis (registro kodas iki 2005 m. balandžio 19 d. A629K) – piliakalnis Radviliškio rajono savivaldybės teritorijoje, prie Pakalniškių kaimo, Pakalniškių seniūnija. Pasiekiamas nuo kelio  keliu Pakalniškiai – Rozalimas nuo Pakalniškių centro pavažiavus keliuku 330 m į šiaurę link kapinių, už jų dar 100 m į mišką, laikantis dešinės, iki čia esančios nedidelės laukymės – yra kairėje, į vakarus nuo jos. Pastatyta rodyklė prie Kleboniškių vėjo malūno.

 Piliakalnis 
miniatiūra|250x250px|3D modelis|kairėje
Piliakalnis įrengtas atskiroje kalvoje dešiniajame Daugyvenės krante. Aikštelė netaisyklingo trikampio formos, pailga šiaurės rytų – pietvakarių kryptimi, 25 m ilgio, 15 m pločio šiaurės rytų gale. Šlaitai statūs, 6-8 m aukščio. Piliakalnis apaugęs pušimis.

Į pietryčius nuo piliakalnio yra 0,2 ha ploto papėdės gyvenvietė, tyrinėta 1996 m. 30 cm storio I tūkstantmečio pr. m. e. kultūriniame sluoksnyje rasta lygios keramikos, molio tinko. Vakarinėje pašlaitėje yra I tūkstantmečio vidurio pilkapynas. Bronius Dakanis, Algimantas Merkevičius. Nauji duomenys apie Radviliškio rajono archeologijos paminklus // Archeologiniai tyrinėjimai Lietuvoje 1986 ir 1987 metais. Vilnius, 1988. p. 179–181. 

 Tyrimai 
Piliakalnio žvalgomuosius archeologinius tyrimus 1986 m. ir 1996 m. atliko Bronius Dakanis. 1986 m. ištirtas bendras 0,3 m² plotas pietvakarių ir pietryčių aikštelės kraštuose, kur rasti akmenų grindiniai, degėsių bei lipdyta šukė. 1996 m. piliakalnyje ištirtas bendras 5 m² dydžio plotas, taip pat rasti akmenų grindiniai. Piliakalnis datuojamas I tūkstantmečiu pr. m. e.

800px|center|Pakalniškių piliakalnis iš pietryčių pusės

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 54-55.
 Naujai išaiškinamų istorijos ir kultūros paminklų sąrašas
 LR KPI 1995 01 31 raštas Nr. 01-7-127
 Zenonas Baubonis, Bronius Dakanis. Radviliškio rajono piliakalnių ir gyvenviečių žvalgomieji tyrinėjimai // Archeologiniai tyrinėjimai Lietuvoje 1996 ir 1997 metais. Vilnius, 1998. p. 56–59.
 Gintautas Zabiela. Naujas Lietuvos piliakalnių sąrašo papildymas (1995–2000 m.) // Kultūros paminklai. Vilnius, 2001. T. 8, p. 29 (Nr. 18).

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Radviliškio rajone